226 Puheenjohtajan vuosikertomus. 13. V. 1917. 



kun häntä ammattipiirinsä ulkopuolella opittiin vain vähissä 

 määrin tuntemaan. Hän oli näet luonteenomaisen arka kai- 

 kelle julkiselle esiintymiselle. Mutta ystävien keskeisessä, 

 ujostelemattomassa keskustelussa osottautui hän avomieli- 

 seksi, kaikkia yleisiä asioita harrastavaksi ja lämpimäksi 

 isänmaanystäväksi. 



Edellä jo tuotiin esille, että tutkimus tarvitsee molem- 

 pien äskenkuvattujen päätyyppien myötävaikutusta, sillä ne 

 täydentävät toisiansa. Aivan sama koskee eri-ikäisiä työ- 

 kumppaneita, — myöskin ne täydentävät toistensa ominai- 

 suuksia. Yhteistoimintaa kaikkien kesken saadaan sopivim- 

 min toimeen tieteellisissä seuroissa, joko keskusteluko- 

 kouksissa tai yksityisesti kokoonnuttaessa. Tällöin tehdään 

 ehdotuksia, — kentiesi liian pinnallisesti harkittuja, liikaa 

 vailla sisäistä yhteyttä, liian varhain esilletuotuja tai muissa 

 suhteissa heikkoja. Kypsyneempien asiana on silloin arvos- 

 tella suunnitelmia, valita parhaat ja valmistella niiden to- 

 teuttamista. Nuorison osallisuus on tarpeellinen jo siitä 

 syystä, että nuoret itse kehittyisivät, mutta on muistettava, 

 ettei tämä työ millään tavoin saa häiritä nuorison yleisiä 

 opintoja. Työ tuottaa runsaimman hedelmän, kun se suori- 

 tetaan yhteisesti, luottamuksellisesti; eikä vähimmin syystä, 

 että silloin kohtaavat toisensa henkilöt, joilla on tietoja toi- 

 sistaan riippuvilta eri aloilta. Sellaista yhteistyötä tarkoitti 

 Norrlinin ehdotus ja sellaisen saikin hän omalla erikois- 

 alallaan toimeen. 



1860 — 70-luvuilla olivat työkuntoiset, nuoret voimat 

 Seurassamme harvalukuiset; nyttemmin ovat ne moninker- 

 taistuneet sekä paljoa paremmin valmistetut, ja vielä suo- 

 tuisammin on Seura tulevaisuudessa oleva varustettu. On 

 siitä syystä sopivaa, että yksityiset työntekijät ryhmittyvät 

 yhdessä toimiviksi joukkioiksi, sekä että nämä järjestöinä 

 ottavat suorittaakseen määrättyjä tehtäviä Seurassa. Mutta 

 siten syntyneen elimistön on myös järjestettävä kaikki eri- 

 tyistoiminnat kokonaisvaikutukseksi, mikä yhdyskunnan tu- 

 lee aikaansaada. Vasta sitten voi se toteuttaa varsinaisen 



